આ ઉપરાંત સીએમ રૂપાણીએ વડોદરા ખાતે ઇન્ટરનેશનલ મેરેથોનનું પ્રસ્થાન કરાવ્યું હતું, જેમાં 42 કિમીની મેરેથોન, દિવ્યાંગો માટેની દોડ, મશાલ યાત્રા વગેરે જેવી અનેક કેટેગરીનો સમાવેશ થાય છે. આ વર્ષે મેરેથોન દોડ માટે રેકોર્ડ બ્રેકિંગ સંખ્યામાં રજિસ્ટ્રેશન થયું છે. કુલ 91 હજાર લોકોએ મેરેથોનમાં ભાગ લેવા માટે નામ નોંધાવ્યું છે. વડોદરામાં વહેલી સવારે મેરેથોન ફ્લેગઓફ કરવામાં આવી હતી. શનિવારે મુખ્યમંત્રી વિજય રૂપાણી અમદાવાદની સીઆઇએમએસ હોસ્પિટલ પહોંચ્યા હતા અને ઓર્ગન ટ્રાન્સપ્લાન્ટ માટે જરૂરિયાતમંદોને આર્થિક મદદની જાહેરાત કરી હતી. તેમણે અહીં ઓર્ગન ટ્રાન્સપ્લાન્ટની ઉપયોગિતા અંગે વાત કરતાં જણાવ્યું હતું કે, આ સમયની માંગ છે અને હાર્ટ ટ્રાન્સપ્લાન્ટ એ શ્રેષ્ડ તબીબી સિદ્ધિ છે. આ સાથે જ તેમણે પોતાના બોડી ઓર્ગન દાન કરવાનો નિશ્ચય કર્યો હતો.